Áfengisfrumvarp Vilhjálms Árnasonar var í dag afgreitt úr Allsherjar - og menntamálanefnd Alþingis og mælir meirihluti nefndarmanna með því að frumvarpið verði samþykkt , en nefndin gerir þó tvær breytingartillögur á frumvarpinu . Unnur Brá Konráðsdóttir , formaður nefndarinnar staðfestir þetta í samtali við Viðskiptablaðið . Unnur Brá og Vilhjálmur skipa meirihluta nefndarinnar í málinu auk Karls Garðarssonar , en auk þeirra mæla þeir Guðmundur Steingrímsson og Helgi Hrafn Gunnarsson með samþykkt frumvarpsins með fyrirvara . Í minnihluta nefndarinnar eru þær Líneik Anna Sævarsdóttir , Bjarkey Olsen Gunnarsdóttir , Jóhanna María Sigmundsdóttir og Ólína Kjerúlf Þorvarðardóttir . Í fyrra komst sambærilegt áfengisfrumvarp í gegnum nefndina , en fékk ekki afgreiðslu í þinginu . Næsta skref nú er að frumvarpið verði tekið fyrir í annarri umræðu .